b'\n_START_ARTICLE_\nBranko Masle\xc5\xa1a\n_START_SECTION_\n\xc5\xbdivljenjepis\n_START_PARAGRAPH_\nBranko Masle\xc5\xa1a, rojen v Kopru, je bil v osemdesetih letih 20. stoletja zaposlen na koprskem sodi\xc5\xa1\xc4\x8du._NEWLINE_2. decembra 2010 je odstopil s polo\xc5\xbeaja predsednika in \xc4\x8dlana Sodnega sveta RS._NEWLINE_Masle\xc5\xa1a ima tudi naslov slovenskega \xc5\xa1ahovskega mojstra.\n_START_SECTION_\nO\xc4\x8ditki ob kandidaturi za predsednika Vrhovnega sodi\xc5\xa1\xc4\x8da\n_START_PARAGRAPH_\nPo javni objavi kandidature za predsednika Vrhovnega sodi\xc5\xa1\xc4\x8da, kjer je Masle\xc5\xa1a bil edini kandidat, je ve\xc4\x8d sodelavcev Vrhovnega sodi\xc5\xa1\xc4\x8da izrazilo skrb o ustreznosti kandidature. Med drugim sta takrat ustavni sodnik Jan Zobec in nekdanji sodnik na civilnem oddelku, Rudi \xc5\xa0travs, trdila da je Masle\xc5\xa1a v za\xc4\x8detku osemdesetih let navdu\xc5\xa1eno opisoval ustrelitev ilegalnega pribe\xc5\xbenika iz ene nekdanjih vzhodnih socialisti\xc4\x8dnih dr\xc5\xbeav. Masle\xc5\xa1a naj bi po njunih besedah izra\xc5\xbeal entuziazem nad to\xc4\x8dnim strelom v sredino \xc4\x8dela \xc5\xbertve. Branko Masle\xc5\xa1a naj bi bil na kraju prisoten kot preiskovalni sodnik. Poslanec vladne stranke je na kandidata naslovil vpra\xc5\xa1anje o namenu prisotnosti preiskovalnega sodnika na kraju dogodka, saj naj noben zakon ni bi dovoljeval streljanja na meji. Masle\xc5\xa1a naj bi bil dol\xc5\xbean umor prijaviti policiji, \xc4\x8desar ni storil. Navedeni o\xc4\x8ditki so se pred tem pojavili tudi na uradni strani stranke SDS.  _NEWLINE_Kasneje se je izkazalo, da se je dejanje, o katerem naj bi Masle\xc5\xa1a sodnikoma Zobcu in \xc5\xa0travsu pripovedoval po njunem pri\xc4\x8danju neposredno ob prihodu s kraja dogodka, pripetilo v soboto, ko je v slu\xc5\xbebi zgolj de\xc5\xbeurni preiskovalni sodnik. Dveh sodnikov, ki sta o\xc4\x8ditke lansirala v javnost, prav tako ni bilo na televizijsko soo\xc4\x8denje, kjer bi pred javnostjo neposredno Masle\xc5\xa1i ponovila obto\xc5\xbebe._NEWLINE_Biv\xc5\xa1i ustavni sodnik Jan Zobec tudi trdi, da je Masle\xc5\xa1a odkrito nasprotoval osamosvojitvi Slovenije. Trdil naj bi, da bi Slovenija zaradi te\xc5\xbeenj po odcepitvi od Jugoslavije morala biti najstro\xc5\xbee disciplinirana. Med desetdnevno vojno naj bi govoril, da se mora Jugoslovanska ljudska armada brez milosti ma\xc5\xa1\xc4\x8devati. Masle\xc5\xa1a je te trditve ozna\xc4\x8dil za izmi\xc5\xa1ljotine._NEWLINE_Predsednik vlade, Borut Pahor in pravosodni minister Ale\xc5\xa1 Zalar, sta kandidata za predsednika vrhovnega sodi\xc5\xa1\xc4\x8da, podpirala. Masle\xc5\xa1a je dobil podporo sodnega sveta in ob\xc4\x8de seje Vrhovnega sodi\xc5\xa1\xc4\x8da, medtem ko prej\xc5\xa1nja kandidata podpore med kolegi nista dobila._NEWLINE_23. novembra 2010 je Dr\xc5\xbeavni zbor Republike Slovenije (z 47 glasovi za in 32 proti) potrdil Masle\xc5\xa1o za predsednika Vrhovnega sodi\xc5\xa1\xc4\x8da Republike Slovenije.'